8.3.2023
RO
Jurnalul Oficial al Uniunii Europene
C 86/31
Pe lista raselor autorizate pentru mame se adăugă două rase: Blanche du Massif Central și Lacaune viande.
Exemplarele din aceste trei rase pot fi de rasă pură sau din prima generație a unei încrucișări dintre aceste rase.
Se adăugă o listă a raselor pentru tați, selectate dintre rasele rustice și rasele de carne.
Exemplarele trebuie să fie de rasă pură.
În funcție de destinația mieilor, fermierul alege un tată din rasa cea mai adecvată: rase de carne pentru conformația mieilor și rase rustice pentru înlocuirea mioarelor.
În ceea ce privește amenajarea clădirilor (grajduri, centre de tranzit), se adăugă noi obligații pentru a acoperi practicile uzuale ale producătorilor produsului cu IGP (accesul la hrană și la apă, densitatea animalelor în clădire, calitatea materialului de așternut și curățarea clădirilor).
În ceea ce privește îngrijirea animalelor, se adăugă cerințe privind manipularea animalelor (cu grijă, interdicția de a apuca animalele de lână), precum și o interdicție privind castrarea masculilor.
În ceea ce privește îngrijirea veterinară, se adăugă noi obligații pentru a reglementa utilizarea și trasabilitatea hranei medicamentate pentru animale.
Pentru a reglementa etapa transportării animalelor și pentru a reduce la minimum stresul, se adăugă o durată maximă a călătoriei de 8 ore.
Subsecțiunea 5.6 „Sacrificarea” În conformitate cu modificarea de la „Descrierea produsului”, se modifică vârsta mieilor la sacrificare, fiind redusă la 60-150 de zile (în loc de 90-180 de zile, cum era anterior).
Această cerință se completează cu o trimitere la faptul că mieii sacrificați la vârste cuprinse între 60 și 69 de zile sunt neînțărcați.
Se stabilește o perioadă maximă de 24 de ore între sosirea mieilor și sacrificare.
Condițiile de refrigerare a carcaselor se definesc și se adăugă la această secțiune (temperatura internă, lipsa condensării).
Se adăugă criteriile de selectare a carcaselor, precum și condițiile de depozitare și selectare a carcaselor (carcase întregi, încăperi de depozitare, etape de după refrigerare, inspecție la rece).
Subsecțiunea 5.7 „Selectarea organelor comestibile” Se adaugă cerințe privind selectarea organelor comestibile, conform cărora acestea trebuie prelevate de la mieii cu IGP „Agneau du Quercy” atunci când sunt separate de carcase.
Subsecțiunea 5.9 „Tranșarea și ambalarea” Se adaugă cerința ca ambalarea să fie realizată în unitatea de tranșare imediat după tranșare.
De asemenea, se permite ambalarea cărnii angro sau în unități de vânzare către consumator.
4.8.
Legătura Secțiunea intitulată „Legătura cu aria geografică” se rescrie complet, nefiind adusă însă nicio modificare de fond.
Secțiunea se reorganizează în trei părți pentru a diferenția caracteristicile specifice ale ariei geografice, caracteristicile specifice ale produsului și legătura cauzală.
4.9.
Organismul de control În conformitate cu orientările în vigoare la nivel național pentru armonizarea redactării caietelor de sarcini, se elimină numele și datele de contact ale organismului de certificare, precum și planul de control sub formă de tabel.
La această rubrică sunt furnizate în prezent datele de contact ale autorităților responsabile cu inspecțiile naționale, și anume Institutul Național pentru Origine și Calitate (INAO) și Direcția Generală Concurență, Consumatori și Combaterea Fraudei (DGCCRF).
Numele și datele de contact ale organismului de certificare pot fi consultate pe site-ul INAO și în baza de date a Comisiei Europene.